Държавен вестник, бр. 2, 2002 г., стр. 33

Б Р О Й  2
Д Ъ Р Ж А В Е Н   В Е С Т Н И К
С Т Р .  33
1. проверка на данните от измерванията и
обработката им;
2. полска проверка по отношение изпълне-
нието на проекта на РГО и на изискванията на
чл. 24 от Наредба № 14 и преизмерване до 10 на
сто от точките на РГО за оценка на точността
на определените координати.
(2) За извършването на контрола по изпъл-
нението на РГО се прилага съответно редът на
чл. 7, ал. 2—7.
Чл. 12. (1) Приемането на РГО се извършва
от комисията по чл. 4, ал. 2.
(2) Приемането се извършва по реда на чл. 8,
ал. 2—7. За направените констатации и взетите
въз основа на тях решения комисията съставя
протокол по образец, одобрен от изпълнител-
ния директор на АК.
Раздел III
Контрол и приемане на кадастралната карта
и кадастралните регистри
Чл. 13. (1) Контролът на ККР включва:
1. текущ контрол по време на създаване на
ККР;
2. контрол при приемане на ККР.
(2) За приемане на ККР изпълнителят пред-
ставя в СК материалите и данните съгласно при-
ложение № 6.
(3) За извършения контрол по ал. 1, т. 2 се
представят материали и данни съгласно прило-
жение № 7.
Чл. 14. (1) Текущият контрол обхваща:
1. контрол при означаване и координиране
на землищната граница;
2. съгласуване границите и обхвата на кадас-
тралните райони;
3. контрол при установяване и означаване
на границите на поземлените имоти;
4. контрол при обединяване на данните от
различни източници;
5. проверка на данните в кадастралния ре-
гистър на недвижимите имоти.
(2) Контролът по ал. 1, т. 2—5 се извършва
от представителя на СК в комисията по чл. 9,
ал. 1 от Наредба № 14. Контролът по ал. 1, т. 1
се извършва от лицата по чл. 3, ал. 2.
Чл. 15. Контролът при означаване и коорди-
ниране на землищната граница се извършва чрез
полска проверка и прекоординиране на 5 на сто
от означените гранични точки. За резултатите
от проверката на землищните граници лицето,
извършило контрола, изготвя доклад.
Чл. 16. Съгласуването на границите и обхва-
та на кадастралните райони се извършва върху
схема в подходящ мащаб, представена от из-
пълнителя. Съгласуването се удостоверява с
подпис на началника и печат на СК върху схе-
мата. Проверяват се:
1. кадастралните райони да са едносвързани
области;
2. номерирането им;
3. броят на поземлените имоти да не преви-
шава 600.
 Чл. 17. Контролът при установяване и озна-
чаване на границите на поземлените имоти
обхваща проверка за спазване на обявения гра-
фик за означаване на границите, както и реда за
съставянето на протоколите за означените с
регламентирани трайни знаци гранични точки.
За извършените проверки представителят на СК
изготвя доклад, към който се прилагат прото-
колите за означените имотни граници и данни
за организацията и провеждането на разясни-
телната кампания.
Чл. 18. Контролът при обединяване на дан-
ните от различни източници е проверка на кон-
тактните зони, както и на реда и начина за от-
страняване на констатираните явни фактичес-
ки грешки в тези зони. За извършения контрол
представителят на СК изготвя доклад, към кой-
то се прилагат актовете по чл. 71, ал. 2 от На-
редба № 14. За контактните зони изпълнителят
представя в СК материалите и данните съглас-
но приложение № 8.
Чл. 19. Проверката на данните в кадастрал-
ния регистър на недвижимите имоти се извърш-
ва чрез периодични проверки по отношение на
пълнотата и съответствието им с данните от
предварителните имотни партиди, получавани
от службата по вписванията по реда на чл. 57 от
Наредба № 14.
 Чл. 20. Контролът при приемането на ККР
включва:
1. проверка на данните от измерванията и
обработката им;
2. полска проверка на съдържанието и точ-
ността на кадастралната карта;
3. проверка на съдържанието на кадастрал-
ния регистър на недвижимите имоти;
4. проверка на цифровия и графичен вид
на кадастралната карта, вкл. и на идентифи-
каторите;
5. проверка на схемите на етажите в сгради
със самостоятелни обекти.
 Чл. 21. (1) Проверката на данните от измер-
ванията и обработката им се извършва от СК с
контролни компютърни програми на АК. Про-
верката обхваща:
1. контрол на координатите на свободните
станции, операционните линии, помощните
полигонови ходове, геодезическите засечки и
други геодезически построения;
2. контрол на координатите на подробните
точки, определени чрез преки геодезически
измервания;
3. контрол на координатите на подробните
точки, определени чрез дигитализиране и век-
торизиране;
4. контрол на координатите на подробни-
те точки, определени чрез фотограметрични
методи.
(2) Величините, които се контролират и
проверяват, както и допустимите стойности са
съгласно приложение № 4. За резултатите от
проверката се съставя протокол, който се под-
писва от лицето, извършило проверката.